- Vi skal bekæmpe den stigende ulighed. Så vi igen begynder at styrke den samfundsmodel, der har gjort Danmark til et af de mest tillidsfulde og trygge lande i verden. Hverken fattigdom eller grådighed hører hjemme i vores land, og vi har muligheden for at tage et opgør med begge dele, lyder det blandt andet i dokumentet.

Der kommer til gengæld ikke noget regeringsgrundlag, oplyser Mette Frederiksen på et pressemøde.

I det fælles dokument er der også et langt afsnit om bekæmpelse af børnefattigdom. Den kommende regering vil ikke rykke på nogle ydelser, inden en ydelseskommission har set på ydelsesniveauerne de kommende 12 måneder.